Αρχιεπίσκοπος του Καντέρμπερι

Αρχιεπίσκοπος του Καντέρμπερι (Καντουαρίας) (αγγλικά: Archbishop of Canterbury) είναι ο προκαθήμενος της Εκκλησίας της Αγγλίας, ο συμβολικός ηγέτης (πρώτος μεταξύ ίσων) της ανά τον κόσμο Αγγλικανικής Κοινωνίας και ο επαρχιούχος επίσκοπος της Επισκοπής Καντουαρίας.  

Τον Οκτώβριο του 2025, Αρχιεπίσκοπος ορίστηκε η Επίσκοπος του Λονδίνου, Λαίδη Σάρα Μάλαλι, πρώτη γυναίκα στο αξίωμα αυτό. Είναι παντρεμένη και έχει δύο παιδιά. Κατάγεται από το Σάρεϊ της Αγγλίας και από το 1999 ως το 2004 ήταν επικεφαλής της νοσηλευτικής υπηρεσίας του Ηνωμένου Βασιλείου. Η Σάρα Μάλαλι ανέλαβε καθήκοντα στις 28 Ιανουαρίου 2026, στον Καθεδρικό Ναό του Αγίου Παύλου στο Λονδίνο, με την επικύρωση του ορισμού της.

Η Μάλαλι είναι κατά σειράν 106η στη διαδοχή των Αρχιεπισκόπων Καντουαρίας, διάδοχος του Αγίου Αυγουστίνου Καντουαρίας, του «Αποστόλου των Άγγλων», που εστάλη από τη Ρώμη το 597.

Πριν τη Μάλαλι, αρχιεπίσκοπος ήταν ο Ιουστίνος (Τζάστιν Ουέλμπι) που ενθρονίστηκε στις 21 Μαρτίου 2013. Τον Νοέμβριο του 2024, ανακοίνωσε ότι αποφάσισε να παραιτηθεί υπό το βάρος πιέσεων για συγκάλυψη σεξουαλικών σκανδάλων με θύματα νεαρά άτομα. Η παραίτηση τέθηκε σε ισχύ στις 6 Ιανουαρίου 2025.

Ρόλος και καθήκοντα
Σήμερα, ο αρχιεπίσκοπος εκπληρώνει τέσσερις βασικούς ρόλους:Archbishop's Roles and Responsibilities , Archbishop of Canterbury website. Retrieved 8 February 2008.

 Είναι ο επαρχιούχος επίσκοπος της Επισκοπής Καντουαρίας, η οποία περιλαμβάνει τα ανατολικά μέρη της Κομητείας του Κεντ. Έχοντας ιδρυθεί το 597, αποτελεί την αρχαιότερη επισκοπική έδρα της Εκκλησίας της Αγγλίας.
 Είναι ο μητροπολιτικός αρχιεπίσκοπος της Επαρχίας Καντουαρίας, η οποία περιλαμβάνει τα νότια δύο-τρίτα της Αγγλίας.
 Είναι η ανώτερη πρωτεύουσα και προϊστάμενη θρησκευτική προσωπικότητα της Εκκλησίας της Αγγλίας (ο Βρετανός μονάρχης είναι ο Υπέρτατος Κυβερνήτης της Εκκλησίας). Μαζί με τον συνάδελφό του, Αρχιεπίσκοπο της Υόρκης, προεδρεύει της Ιεράς Συνόδου και παρευρίσκεται ή προεδρεύει σε πολλές σημαντικές επιτροπές και αντιπροσωπείες της Εκκλησίας. Παρότι η εξουσία στην Εκκλησία δεν είναι ιδιαίτερα συγκεντρωτική, οι δύο αρχιεπίσκοποι μπορούν συχνά να ηγηθούν μόνο μέσω της πειθούς. Ο Αρχιεπίσκοπος Καντουαρίας παίζει κεντρικό ρόλο σε εθνικές τελετές όπως οι ενθρονίσεις. Εξαιτίας της μεγάλης έκφρασης κύρους προς το αξίωμά του, οι απόψεις του θεωρούνται συχνά δημοφιλείς από τα μέσα μαζικής ενημέρωσης.
 Ως πνευματικός ηγέτης της Αγγλικανικής Κοινωνίας, ο αρχιεπίσκοπος, αν και χωρίς νομική εξουσία στο εξωτερικό, αναγνωρίζεται συμβατικά ως «primus inter pares» (πρώτος μεταξύ ίσων) όλων των Αγγλικανών προκαθήμενων παγκοσμίως. Από το 1867 συγκαλεί τις δεκαετείς συνόδους των Αγγλικανών επισκόπων, τα λεγόμενα Συνέδρια του Λάμπεθ, στα οποία συμμετέχουν Αγγλικανοί από όλο τον κόσμο.

Στις δύο τελευταίες από αυτές τις εξουσίες, έχει ένα σημαντικό οικουμενικό και διαθρησκευτικό ρόλο, μιλώντας εκ μέρους των Αγγλικανών τόσο στην Αγγλία όσο και παγκοσμίως.https://www.archbishopofcanterbury.org/about/working-other-faiths

Η κύρια κατοικία του αρχιεπισκόπου είναι το Ανάκτορο του Λάμπεθ στον Προάστιο Λάμπεθ του Λονδίνου. Έχει επίσης καταλύματα στο Παλαιό Παλάτι της Καντουαρίας, που βρίσκονται τοποθετημένος έξω από τον Καθεδρικό Ναό της Καντουαρίας.https://www.archbishopofcanterbury.org/about-lambeth-palace

Παραπομπές

 Εξωτερικοί σύνδεσμοι 
 Αρχιεπίσκοπος Καντουαρίας - Επίσημος ιστότοπος


Κατηγορία:Θρησκευτικοί τίτλοι και βαθμοί
Κατηγορία:Αγγλικανισμός